
Karaj legantoj, 

Elcde kelkaj monatoj grava afero ĉefinfluas la 
novaĵon. Temas pri la epidemio je Ebola viruso 
kiu plagas la okcidentan Afrikon. Multaj 
klopodoj estas farataj tiom nacie, kiom inter- 
I nacie por ĉirkaŭlimigi la propagadon de la 
| epidemio. 

Ni do proponas al vi en tiu ĉi numero 
artikolon pri lciel la Ebola viruso transdoniĝas, lciel preventi la 
malsanon kaj kompreneble kelkajn statistikojn rilate al la 
evoluostato de la malsano. 



Flanke de lernantoj kaj instruistoj, estas nova lernojaro kiu 
komenciĝas. En Instituto Zamenhof - lernejo kiu instruas, krorn 
la oficialan lerno-programon, Esperanton - antaŭ ol denove 
reiri al la laboro, ties personaro, gepatroj de lernantoj, malnovaj 
kaj novaj lernantoj kaj amikoj, ĉiuj kunfestis la dekan naskiĝ- 
datrevenon de tiu unika lernejo en la mondo, i3a sept. 14. 

ĵusjulie eventoj estis organizitaj por ebligi al homoj mal- 
kovri E-on okaze de la Tago de Esperanto. Samperiode afrika 
esperantisto ĉeestis la 99an Universalan Kongreson en Argentino. 
Li spertis novajn renkontojn... Legu prefere la intervjuon kun li! 

[Aĝevi Aĝe] 


Chers lecteurs, 

Depuis quelques mois lactualite est dominee par un evenement majeur. II 
sagit de lepidemie a virus Ebola qui sevit en Afrique Occidentale. 
Beaucoup dejforts se font tant sur le plan national quinternational pour 
circonscrire lepidemie. 

Nous vous proposons donc dans ce numero-ci un article sur comment la 
maladie a virus Ebola se transmet, quelles sont les mesures de prevention 
et bien evidement quelques chiffres par rapport a letat des lieux de la 
maladie. 

Cote eleves et enseignants, c’est une nouvelle annee academique qui 
debute. A Vlnstitut Zamenhof - lecole qui dispense en dehors du program- 
me officiel les cours dEsperanto - avant de repartir a nouveau a la 
besogne, le personnel, les parents deleves, les amis, les anciens tout com- 
me les nouveaux eleves ont tous ensemble celebre les 10 ans d’existence de 
cette unique ecole au monde, le 13 septembre dernier. 

Des evenements ont ete organises en juillet dernier pour permettre aux 
gens de decouvrir VEsperanto a 1 ’occasion de la journee de VEsperanto. Au 
meme moment un esperantiste africain participait au gg e congres mondial 
d’Esperanto a Buenos Aires en Argentine. II a fait de nouvelles 
rencontres... Lisez plutot Ventretien avec luil 

Adjevi Adje 


Ebola viruso: reala minaco por Afriko kaj la cetera mondo 


Ĉeftemas en konversacioj kelktempe aparta 
okazaĵo. Temas pri la hemoragia febro je 
Ebola viruso. Kvankam ekde la 1976-a jaro 
la mondo kutimiĝis pri tiaj epizodaj ek- 
scitiĝoj, akompanataj de kelkaj mortoj, la 
nuna fenomeno transiris la limon de ĉio, 
kion oni spertis ĝis nun. Iuj fontoj UNaj eĉ 
aŭguras ke la plej malbono ankoraŭ venos. 
Kontaĝeco 

La Ebola viruso estas transdonata de 
malsana persono al alia, kiu estas sana, per 
rekta kontakto kun la sekvaj organaj 
likvaĵoj: sango, vomaĵo, urino, fekaĵo, 
salivo, spermo, vaginaj sekrecioj, ŝvito. 
Ebolo transdoniĝas dum tuŝado de korpoj 
de malsanuloj kiuj mortis pro Ebola viruso 
kaj per infektitaj personoj aŭ aĵoj uzitaj de 
malsanulo. Simioj, ratoj, vespertoj, antilopoj 
kaj porkoj kaj mortintaj bestoj trovataj en 
la arbaro kaj ĝangalo ludas gravan rolon en la 
transdonado de la viruso al homo. 

Prevento 

Estas rekomendate eviti ĉian kontakton 
kun la organaj likvaĵoj de Ebola malsanulo. 
Oni ne tuŝu se oni ne estas protektita per 
gantoj, bluzo, masko, ĉapelo kaj protektaj 
botoj. Ne manipulu la korpon de mortinto 
de tia malsano, nek tuŝu ties vestaĵojn kaj 
aliajn aĵojn kiujn li/ŝi uzis. Oni ankaŭ 
rekomendas ne tuŝi aŭ manĝi la viandon 
de bestoj trovitaj mortintaj. Estas forte 
rekomendate lavi siajn manojn per pura 
akvo kaj sapo aŭ per cindro antaŭ ol 
manĝi, post necesumi, kaj revene al hejmo, 
por protekti sin kontraŭ Ebolo. 

Simptomoj 

Du ĝis dudek unu tagojn post la kon- 
taĝo, Ebolo evidentiĝas per jenaj signoj: 
subita kresko de la febro; intensa laceco; 



kapdoloroj; muskolaj aŭ artikaj doloroj; 
naŭzoj kaj vomado; singultaj diareoj; 
haŭtaj erupcioj; sangado de la gingivoj, de 
okuloj (ruĝaj okuloj), de nazo, de oreloj, de 
anuso lcaj kelkfoje de vojoj urinaj; rena kaj 
hepata nesufiĉeco. 

Kuracado 

Ekzistas nek kuracilo, nek vakcino 
kontraŭ tiu malsano nuntempe. Sed se la 
malsanulo sufiĉe frue ricevas flegadon de 
kuracistoj, tio povus pliigi ties eblojn de 
resaniĝo. 

Kellcaj nombroj 

Ebolo estas tre danĝera, kontaĝa kaj 
mortiga malsano kaŭzata de viruso, 60- 
90% de malsanuloj mortas pro tiu mal- 
sano. Je la 31-a de aŭgusto 2014, la nombro 
de Ebolaj kazoj en okcidenta Afriko estis 
3407 kaj la nombro de mortintoj estis 1848, 


laŭ la Monda Organizaĵo pri Sano (MOS). 
La plimulto de kazoj kaj mortoj okazis en 
tri landoj: Gvineo, Liberio kaj Siera-Leono. 
Niĝerio havas 21 kazojn kaj 7 mortojn. Kaj 
Senegalo nun havas konfirmitan kazon de 
Ebolo. 

Enlanda dispono 

Neniu kazo de persono havanta 
hemoragian febron ĝis nun rimarkiĝis en 
nia lando Togolando. La enlandaj aŭto- 
ritatuloj pri la sano starigis antaŭ kelkaj 
monatoj aranĝon por sanitara prizorgado 
kaj interveno. La tasko de la aranĝo estas 
detekti kaj se necese izoli ajnan malsan- 
ulon de Ebola. La loĝantoj do estas invit- 
ataj telefoni al 111, la verda numero, kaze 
de dubinda kazo. La telefonalvoko estas 
senpaga. 

Babilanto 

Virus a Ebola: une reelle menace pour VMripue et le monde 



Un evenement particulier defraye la chroni- 
que depuis un certain temps. II sagit de la 
fievre a hemorragie d'Ebola. Bien que depuis 
1976 le monde ait ete habitue a ses episodi- 
ques flambees, accompagnees de quelques 
morts, le phenomene actuel depasse tout ce 
qu'on a connu jusque la. Selon certaines 
sources onusiennes le pire est encore a venir. 
Transmission 

Le virus Ebola se transmet dune 
personne malade a une autre qui est saine 
par contact direct avec les liquides organi- 
ques suivants: le sang, les vomissures, les 
urines, les selles, la salive, le sperme, les 
secretions vaginales, la sueur. Le virus 
Ebola se transmet lors des manipulations de 
corps de malades decedes de la maladie a 
virus Ebola et a travers des personnes infec- 
tees ou des objets ayant servi au malade. 


Les singes, les rats, les chauves-souris, 
les antilopes et les porcs ainsi que les 
animaux trouves morts dans la foret et 
dans la brousse jouent un grand role 
dans la transmission du virus a Vhomme. 
Prevention 

II est recommande d’eviter tout 
contact avec les liquides organiques 
d’un malade atteint du virus d’Ebola. II 
ne faut pas toucher si l’on n’est pas 
protege par des gants, une blouse, un 
masque, un bonnet et des bottes de 
protection. II nefaut pas non plus mani- 
puler le corps d’une personne decedee des 
suites de cette maladie ni toucher ses habits 
et tout autre objet qu’elle a utilises. II est 
aussi recommande de ne pas toucher ni 
manger la viande d’animaux trouves morts. 
II est vivement conseille de se laver les 
mains a l’eau propre et au savon ou a la 
cendre avant de manger, apres avoir ete aux 
toilettes et au retour a la maison, pour se 
proteger contre la maladie a virus Ebola. 
Incubation et symptomes 

Deux a vingt-et-un jours apres la cont- 
amination, Ebola se manifeste par les signes 
suivants: montee brutale de la fievre; 
fatigue intense ; maux de tete; douleurs 
musculaires ou articulaires; nausees et 
vomissements; diarrhees hoquets; eruptions 
cutanees; saignements au niveau des genci- 
ves, des yeux (yeux rouges), du nez, des 


oreilles, de 1’anus et parfois des voies urinai- 
res; insuffisance renale et hepatique. 

Traitement 

II n’existe ni traitement ni vaccin contre 
cette maladie en ce moment. Mais si le 
malade est pris en charge a temps, cela 
pourrait augmenter ses chances de gueri- 
son. 

Quelques chiffres 

La maladie a virus Ebola, est une maladie 
tres dangereuse, contagieuse et meurtriere 
provoquee par un virus, 60 a 90% des mala- 
des decedent de cette maladie. Au 31 aoŭt 
2014, le nombre de cas d'Ebola en Afrique de 
l'Ouest selevait a 3407 et le nombre de 
deces a 1848, selon l'OMS. La majorite des 
cas et des deces ont ete signales dans trois 
pays: la Guinee, le Liberia et la Sierra 
Leone. Le Nigeria compte 21 cas et 7 deces. 
Et le Senegal a desormais un cas confirme 
d'Ebola. 

Dispositifde veille 

Aucun cas de padent developpant la fievre 
hemorragique n’a encore ete signale dans 
notre pays le Togo. Les autorites de la sante 
ont mis en place un dispositif de veille et 
d’intervention il y a plusieurs mois. La veille 
sanitaire se charge de detecter et si besoin 
d’isoler tout malade atteint du virus 
d’Ebola. Les populadons sont alors invitees 
a composer le 111, le numero vert, en cas de 
cas suspect. Lappel est gratuit. 


Esperanto-Tago 2014 en Lokossa, Benino 


Okaze de la Esperanto-Tago 2014, la estraro 
de ACM - Afrika Centro Mondcivitana 
kunsidis kaj planis organizi aktivaĵojn. Ni 
proponis multon kaj la infanoj de ACM- 
Benino emfazis pri piedpilka turniro. Estos 
la plej bona rimedo per kiu ni facile povos 
atingi la neesperantistojn al kiuj ni dis- 
donos francajn kaj Fon-gbeajn afiŝojn. La 
estraro kaj la infanoj do interkonsiliĝis kaj 
invitis la teamojn de diversaj anguloj de 
Lokossa. Entute ok teamoj partoprenis la 
turniron. Inter ili neniu aŭdis antaŭe pri 
Esperanto. Por ili estis mirinde. 

La 12-an de julio ekis la unua ludo. Estis 
ĉiutaga ludo. La evento okazis sur du terenoj 
en Lokossa kaj daŭris du semajnojn. La 26a 
de julio estis la ĉefa tago, kiam ni devis 
aŭdigi al invititoj pri la festata Tago per 
disdono de Fon-gbeaj afiŝoj kaj francaj. 
Antaŭ la komenco de la finalo je la 16-a 
horo, ni prelegis tri horojn pri Esperanto 
kaj pri la Tago mem, danke al la klariga 
teksto pri la Esperanto-Tago. Ni montris 
kaj disdonis kelkajn materialojn por atentigi 
la invititojn, ke ankaŭ eblas verki kaj fari 
ĉion per Esperanto. Ni elmontris kial estas 
la Esperanto-Tago kaj kial ĝi estas grava 
tutmonde. Poŝkalendaroj estis disdonitaj. 
Ni instigis la ĉeestantojn lerni Esperanton 


kaj ni esprimis nian 
pretecon senpage instrui 
al ili la lingvon. 

Menciindas la elsendo 
de la loka radiostacio pri 
la Eo-Tago. Francois 
Hounsounou donis 

intervjuon pri la Tago la 
23-an de julio per kiu li 
klarigis al la loĝantoj tra 
la radio-ondoj pri la 
Esperanto-Tago kaj petis 
al ili ne konfuzi ĝin kun 
la Zamenhofa-Tago, kiu 
okazas ĉiu-decembre. Li 



respondis al demandoj de 
la ĵurnalisto kaj sugestis 
al la aŭskultantoj lerni Esperanton pro la 
fakto ke ĝi estas ilo por atingi justan 
komunikadon inter malsamaj popoloj. La 
intervjuo estis elsendita dum tri tagoj. 

La Tago disvolviĝis tre sukcese danke al 
la helpo de la unua vicurbestro de Lokossa, 
kiu kontribuis al la realigo de la futbala 
turniro, donacante al ni pilkojn. Dankon al 
Zinkpe Kodjo Benoit - eksoficisto de 
Afrika Oficejo - kiu ankaŭ subtenis la 
iniciaton. Bedaŭrinde pro malsano, li mem 
ne povis fizike ĉeesti la eventon. Li telefone 


tamen parolis kun la invititoj. Pro financaj 
malfacilaĵoj, du esperantistoj el la ĉefurbo 
Kotonuo kaj el la urbo Come ne sukcesis 
vojaĝi al Lokossa. Ili bonkore subtenis nin. 

Multan dankon al Peter Oliver, kiu 
volonte kunlaboris kun ni por la realigo de 
Fon-gbea afiŝo. Ankaŭ apartan dankon al 
la asocio Esperanto-France kaj al francaj 
esperantistoj, kiuj helpis nin pri la okazigo 
de la Esperanto-Tago. 

Fran^ois Hounsounou 

...kaj Togolanda elpaŝoj 



La loka radio Nana Fm elsendis menditan 
radioreklamon, kiu aŭdeblis dufoje tage 
pri la nacia movado kaj aparte pri la 
Esperanto-Tago dum tri tagoj, ekde la 23-a 
ĝis la 25-a de Julio. Samperiode aŭ precize 
iom pli frue, kopioj de la Eve-lingva afiŝo 
jam estis videblaj en publikaj lokoj, ĉefe en 
la universitato de Lomeo cele al atentigo 
de la universitata publiko pri la fenomeno 
Esperanto. 

La kulmino de tiuj klopodoj markiĝis en 
la mateno de la 26-a per estrarkunveno de 
la landa asocio (UTE), dum kiu diskutiĝis 
i.a plano pri la estonteco de la movado kaj 
lingvaj kursoj kunlabore kun TIETTI 
Instituto de Esperanto en Togolando en la 
privata lernejo Institut Zamenhof en la tuj 
posta monato. En la posttagmezo kelkaj el 
ĉeestantaj estaranoj ankaŭ partoprenis en 
la postaj aktivaĵoj kio konsistigis komunan 
spektadon de la filmo de D. Gautier. Filmo 
kiu prezentas la historion kaj Esperanton 
tra nombraj renkontiĝoj tra la mondo. 

En la vespero, tra seanco de malkovro, 
la ĉeestantoj sciiĝis franclingve pri la signifo 


de Esperanto-Tago kaj pri la ŝloŝila rolo de 
Esperanto kiel ilo por lingva justeco. En 
kromaj diskutoj estis aparte emfazo pri la 
trajtoj de Ebola viruso, tre danĝera mal- 
sano kiu mortigas milojn da homoj en la 
Afrika regiono. Gitarludo de nia amiko 
Ekougninougan K. Arnault tra ĥora kun- 
kantado de esperantlingvaj kantoj orginale 
verkitaj de li agrable altigis la festan etoson. 

Malgraŭ, ke ne estis granda nombro da 
ĉeestantoj, kiel atendite, la malmultaj 
personoj kiuj venis vere ĝuis la Tagon ne 
nur kiel okazon por malkovri Esperanton, 
sed ankaŭ kiel rendevuon por revidi unu la 
alian. Entute sukcesa festotago, kiu dis- 
volviĝis ankaŭ kiel forumo, tiel ke ĉiu ajn 
partoprenanto havis eblon esprimi 
opiniojn, starigi demandojn aŭ fari 
proponojn ĝenerale pri aktualaj temoj. 

La radioanoncon pagis la landa asocio, 
dum la festan programon aranĝis APETo, 
kunlaboranta organizaĵo, kies membroj 
regule kolektiĝas por lerni kaj interŝanĝi 
informojn, kadre de Babilmanĝo. 

Babilanto 


E-ekzamenoj en IZo 

Dum la lerneja jaro 2013-2014, pluokazis 
kiel kutime, la Esperanto-kursoj en 
Instituto Zamenhof (IZo). Fine de la jaro 
okazis speciala sesio por helpi al 
interesiĝantoj trapasi ekzamenojn de ACE 
- Afrika Centro Esperantista. La kurso 
okazis de la 23-a de junio ĝis la 12-a de 
julio 2014, kiam komenciĝis la ekzamenoj. 
Ĉi tiuj finiĝis la 15-an de julio 2014. 

Estis 35 gelernantoj ĉe la nivelo A kaj 12 
ĉe la nivelo B. Ne ĉiuj povis sekvi la lcurson 
ĝisfine. Tial 15 kandidatoj trapasis la 
ekzamenon A, dum 5 la ekzamenon B. La 
sukceso estis tuta ĉe la ekzameno B, dum 
nur kvin kandidatoj sukcesis ĉe la ekzameno 
A 

La kurson gvidis s-roj AMEDJO Kodjo, 
KODO Kodjo Ignace (ekslernantoj de IZo 
nun studantaj en liceoj), KOUFIONOU 
Koffitche kaj GBEGLO Dzifa, sub la super- 
rigardo de Koffi DOUMEGNON kaj GBEGLO 
Koffi. Ĉe la fino de la ekzameno, la sukce- 
sintoj ricevis diversajn premiojn de Insti- 
tuto Zamenhof, kiu kuraĝigas ilin plulerni 
la lingvon. Ili ĉiuj promesis reveni ellerni 
la lingvon dum la feria Esperanto-kurso, 
kiun organizas TIETo kunlabore kun UTE. 
Plie, ili serĉas E-amikojn tra la tuta mondo. 
Kiu interesiĝas pri tiu ĉi informo, tiu ne 
hezitu kontakti nin ĉe la retadresoj: 
koffidoumegnon@hotmail.com aŭ 

esp.togo@cafe.tg 

DOUMEGNON Koffi 



Bonvolu aliĝi! 


Por legi la plej freŝajn artikolojn pri Eo 
en Togolando, necesas membriĝi en: 
esperanto-en-toqolando- 
subscribe@yahoogroups.com 

aŭ viziti la renovigatan retpaĝaron de 
UTE: 

http://unuiahotoaolandaporesperanto.iimdo.com 

En la retejo elŝuteblas ankaŭ la aliĝilo de 
UTE. 

La aliĝo estas malmultekosta kaj ĝi multe 
helpas la estraron de UTE subteni kaj 
kreskigi la Eo-komunumon en Togolando. 

Bonvolu aliĝi - ni bezonas vian helpon! 

Emile Malanda:« instruadi Esperanton estas mia prioritato » 



Vi ĉeestis la 99-an UK en Bonaero, 
Argentino. Ĉu vi bonvolas priskribi 
viain impresoin pri tiu konareso (via 
unua UK!)? 

Antaŭ ĉio mi dankas vin pro la okazigo 
de tiu ĉi intervjuo kaj mi gratulas vin pro la 
starigo de “Babilanto” en Afriko. 

Ĉiu medalo havas du flankojn, same ĉiu 
homa evento havas du facojn. Miaj impresoj 
estis tre agrablaj pro la fakto ke por la 
unua fojo mi ĉeestis la Universalan 
Kongreson en mia E-vivo. Mi malkovris ke 
UK estas taŭga rendevuejo kaj advekata 
okazaĵo por spert(ig)i la veran funkciadon 
de Esperanto inter la diversaj lingvo- 
parolantoj kaj popoloj. Sed menciindas ke 
mi alvenis malfrue, je la 3-a tago. Mi ne 
profitis la grandan momenton de la mal- 
ferma ceremonio por konatiĝi sufiĉe kun 
Kongresanoj. Multaj serĉis min sed ne 
trovis min. Kiam mi alvenis iom pli poste 
ĉiuj estis okupataj. Malgraŭe, mi havis 
okazon, ne nur konversacii, sed ankaŭ 
manpremiĝi kaj fotiĝi kun gravuloj de la 
Estraro kaj de la Centra Oficejo de UEA. 

Partopreno en UK postulas grandajn 
elspezojn. Oni devas akiri enirvizon, 
pagi, krom la kongresan kotizon, ankaŭ 
restadon en hotelo ktp. Kiel prepariĝis 
tiu via vojaĝo financkampe? Ĉu vi ricevis 
ian subtenon de la movado? 

La sukceso de tiu mia vojaĝo estis 
miraklo! Neniu E-asocio, enlande aŭ ekster- 
lande, subvenciis min. Mi preparis min de 
pluraj jaroj por realigi ĉifoje mian revon. 
UEA nur pagis por mi la aliĝkoston danlcal 
s-ro Osmo Buller, kiun mi private kontaktis 
ĉi-rilate (mi dankas lin pro tia bonfaro). 
Anonima persono - neesperantisto - 


grandparte sponsoris mian flugbileton. La 
ceteran monon mi ŝparis danke al mia 
laboro. 

En Bonaero vi nepre ankaŭ parto- 
prenis en kunvenoj, forumoj ktp. Kio 
pri tio? 

Ĉu vi volas diri dum la UK? Se jes, kom- 
preneble! Interesaj programoj abundis 
dum la UK. Kaj mi ne partoprenis la UKn 
por amuziĝi sed por akiri spertojn dum 
diversaj programeroj por reveni en Afrikon 
profitigi al afrikanoj. Bedaŭrinde mi ne 
sukcesis en ĉio. (Estas nepenseble ke unu- 
nura afrikano el Afriko partoprenis!). Povis 
okazi du gravaj programoj je la sama horo 
kaj en malsamaj ĉambroj (ekz. “Centra 
Oficejo Respondecas”, prezentita de Osmo 
Buller, kaj “Instruistoj [ILEI]“, de Mireille 
Grosjean, okazis samhore. Tamen mi 
strebis ĉeesti tiom multajn erojn, ke mi 
havis multan laciĝon. Alia ekzemplo estas: 
la KER-Ekzameno - kiu estis deviga por mi 
- igis min maltrafi kelkajn programerojn. 
Mi preskaŭ ne ripozis dum la UK, eĉ ne 
kunmanĝis kun aliaj bonaj esperantistoj 
kiuj invitadis min. Plie, okazis neforges- 
ebla futbalmatĉo dum kiu mi persone 
ludis. Mi estis la sola afrikano en la inter- 
nacie selektita teamo. Nenio okazis post- 
kongrese! Eble pro la fakto ke lokaj 
esperantistoj ne multe atentis pri mi! Ni 
provis plani postkongresan prelegon kun 
la prezidanto, Jorge E. Cabrera, de la 
Argentina E-Ligo sed malsukcese. Ĉiuj 
Argentinaj esperantistoj aŭ estis lacaj post 
la UK, aŭ estis tro okupataj kun siaj amilcoj 
lciuj ankoraŭ restadis en Argentino. 

Afriko certe estas ideala grundo por 
Esperanto, tieaj homoj havas junecon, 
entuziasmon kaj deziron progresi mal- 
graŭ malfacilaj kondiĉoj. Ĉu vi tamen 
havis impreson, ke la cetera komunumo 
havis interesiĝon pri la verda laboro sur 
nia kontinento? 

Mi vere havis impreson ke ni afrikanoj 
devas kalkuli pri ni mem. Neniu el la eks- 
tero kapablas verdigi nian kontinenton pli 
bone ol ni mem, kvankam ni bezonas ĉies 
helpon. Unue ni devas labori por parto- 
prenigi afrikanojn el Afriko al la diversaj 
venontaj UK-oj. Neniu povas senti Afrikon 


aŭ paroli pri la E-agadoj en Afriko pli reale 
ol Afrikanoj mem! Mi emfaze ripetas tion! 

Vi sendube revenis hejmen kun sufiĉe 
da energio por daŭrigi la komunan verdan 
laboron. Ĉu vi havas apartan planon por 
kontribui al la disvastigo de Esperanto en 
Sudafrilco? Se jes, kiamaniere vi planas 
elturniĝi? 

La sola fakto kiu kontribuas al la dis- 
vastigo de E-movado estas la E-instruado. 
Mi petas ke en ĉiu regiono de Afriko oni 
starigu aŭ relanĉu la E-kursojn; informu 
per pluraj manieroj al neesperantistoj pri 
la ekzisto de Esperanto. Ne ekzistas alia 
maniero grandigi la E-komunumon ol 
instruadi Esperanton al neesperantistoj. 
Ankaŭ tio devas esti la celo de ĉiu Landa 
E-Asocio. Mia aparta plano jam ekzistis kaj 
ĉiam ekzistos! Instruadi Esperanton estas 
mia prioritato. Mi konkrete iniciatis Ne- 
Registaran Organizon, jam agnoskitan de 
Sudafrika registaro, por instrui Esper- 
anton flanke de aliaj lingvoj. Tiu strategio 
disvastiĝos en aliaj landoj de Afriko helpe 
de esperantistoj kaj mi estos la instiganto. 
Ankaŭ mi planas alvoki ĉiujn samkonti- 
nentajn gesamideanojn grupiĝi en unusola 
amikaro. 

En 2015 olcazos la 100-a UK en Lillo, 
Francio. Espereble vi ĉeestos? 

Historia UK kiun vere mi ŝatus parto- 
preni se UEA pagus por mi la kongresan 
kotizon kaj se mi trovus denove sponsoron. 
Ĉar mi havas multon por daŭre prezenti al 
aliaj esperantistoj en la mondo kadre de UK. 
Sed tamen, plibonas ke tio estu preparata 
kaj kunordigata ene de Afrilca Komisiono de 
nun, laŭ la regionoj en Afriko (sude, meze, 
oriente kaj okcidente). Do, AK devas enorde 
kaj klare ripeti la nomumon de la re- 
prezentanto de ĉiu Afrika regiono laŭ la 
rezolucio de la 5-a Afrika Kongreso de 
Esperanto, okazinta en Benino lastjare. 

Ĉu vi havas ion apartan por vortumi 
al la legantoj de Babilanto? 

Mi deziras al ili bonan legadon kaj petas 
de ili iel subtenadi tiun informilon. Manon 
en mano kaj paŝon post paŝo Esperanto 
pluiros en Afriko. Kaj Esperanto nur 
venkos lciam afrikaj esperantistoj unuiĝos. 

intervjuis La redalccio 


Togolanda E-kongreso: baldaŭ 22-an fojon! Congres d’Esperanto, bientot la 22 e edition! 


Unuiĝo Togolanda por Esperanto (UTE) organizas la 22-an Togolandan Esperanto- 
Kongreson (TEK) sub la temo: “Konsciiĝo pri Esperanto", en la urbo Aneho la 26- 
an kaj 27-an de decembro 2014. 

Pluraj delcoj da partoprenantoj venos el Eŭropo kaj el la najbaraj landoj por 
interŝanĝi, interkonsiliĝi, kunlabori pri la estonto de la movado en fratiga kaj 
amikeca etoso. 

Flanlce de laborseancoj, filmoj kaj aliaj distraĵoj estos prezentitaj. La parto- 
prenantoj malkovros la historion de Esperanto en Togolando kaj la landan asocion. 
Aliaj poste lernos en la seminario AMO ekzemple pri temoj lciel: “Konstruo kaj 
gvido de kluboj", “Kreo kaj redaktado de retpaĝoj", “Lobiado", “Internacia kun- 
laboro". 

Elcde la 1990-aj jaroj Togolandaj Esperanto-Kongresoj estas organizataj ĉiun jaron 
en malsamaj Togolandaj urboj: oportunaĵo por sperti novajn renkontojn kaj vigle 
praktiki la internacian lingvon Esperanto. 

Por havi pliajn informojn pri la kongreso oni telefonu al: 99 57 26 23, 22 27 51 64 
aŭ vizitu: http://unuighotogolandaporesperanto.jimdo.com/22-a-tek/ 


VUnion Togolaise pour VEsperanto (UTE) organise les 26 et 27 decembre 2014 son 
22 e congres national d’Esperanto dans la ville d’Aneho sous le theme: «Prendre cons- 
cience de la valeur de VEsperanto». 

Plusieurs dizaines de participants viendront dAfrique et dailleurs pour echanger 
des experiences, se consulter et travailler pour Vavenir de VEsperanto au Togo et en 
Afrique dans une atmosphere damitie et defraternite. 

Des films seront presentes au cote des seances de travail. Les participants vont 
pouvoir decouvrir Vhistoire de VEsperanto au Togo et de VUnion Togolaise pour 
VEsperanto. Dautres ensuite vont etre formes au cours du seminaire AMO sur des 
themes comme: “Construction et organisation des clubs“, “Creation et redaction de 
pages web“, “Lobbying“, “Collaboration internationale“. 

Depuis les annees 90 des congres d’ Esperanto sont organises chaque annee dans 
differentes villes du Togo: une opportunite pour faire de nouvelles rencontres et 
pratiquer de vive voix la langue internationale Esperanto. 

Pour plus de renseignements telephonez au : 99 57 26 23, 22 27 51 64 ou visitez: 
http://unuighotogolandaporesperanto.iimdo.com/22-a-tek/ 

Komisiono por UNESKO en DR Kongo agnoskis la landan asocion DKEA 



Demokratia Kongolanda Esperanto-Asocio 
(DKEA), landa asocio de UEA honoriĝis 
per rekono fare de la enlanda komisiono 
por UNESCO en DR Kongo. La ceremonio 
okazis en la ĉefurbo Kinŝaso en la parokejo 
°Notre Dame de Fatima” la 5-an de julio 
2014. 

La ceremoniaj aktivaĵoj komenciĝis per 
la kantado de la nacia himno “Debout 
Congolais” (Leviĝu Kongolandanoj) kaj de 
la “ Espero”. La gejunuloj de Konga Espero, 
muzika grupo de la Nacia Pedagogia 
Universitato (UPN) en Kinŝaso tre bone 
kantis la himnojn. 

Tuj poste sekvis la prezentado de la 
gravuloj al la ĉeesta publiko, de la alta ĝis 
la malalta podio nome: i)s-ro Jean-Pierre 
LUNGIKISA - Prezidanto de DKEA, 2) 
s-ino Bernardine ESUNGI - Direktorino 
pri la Kooperativo kaj Kooperativaj akti- 
vaĵoj ĉe la Nacia Komisiono por UNESKO 
(retadreso: bernardineesik@hotmail.com 
telefonnumero:+243 815991253), 3)s-ro 
Lazare LIEMA IBONGO BOTIE - Konstanta 
Sekretario de la Nacia Komisiono por 
UNESKO (retadreso: lliemaib@gmail.com . 
telefonnumero:+243 815215567), 4)s-ro 
Victor LUFIMPU LUKOLAMA - Vic- 
prezidanto de DKEA, kontaktpersono de 
ILEI kaj membro de la Afrika Komisiono 
en DR Kongo), 5)s-ro YEYE LOFULUA 
Jean-Robert - Konsilisto kaj membro de la 
Nacia Komisiono por UNESKO, 6) s-ro 
Louis NKONDO NDAYE - Konsilisto kaj 
membro ĉe la Nacia Komisiono por 
UNESKO (retadreso: isaac.lu@live.fr 

telefonnumero: +243 810262648). Ĉeestis 
ankaŭ religiulino Alphonsine M POLO, 
delegito de la Provinco Bas-Congo, 
precipe de LUKALA. Lukala urbo estas la 
fonto mem de Esperanto, kie ekburĝonis la 
unua semo danldal s-ro NGANGU NDON- 
TONI BAKIDILA, s-ro FUNGULA Vital - 
Respondeculo de la Kinŝasa Centro pri 


Edukado kaj profesoro SUMBU ZOLA Eric, 
Agronomia fakultatestro en la Universitato 
de Kinŝaso. 

Poste estis la vico de paroladoj. Per sia 
parolado la prezidanto de DKEA bonven- 
igis la ĉeestantojn kaj klarigis al ili la celon 
de la ceremonio. La dua parolanto estis 
s-ro Eddy ONAN EDIAMBAS, la nuna 
prezidanto de Demokratia Kongolanda 
Esperanto Junulara Organizo (DKEJO). Li 
enkondukis la fraŭlinon Eulalie BALAKASHI. 
Tiu ĉi estas unu el la plej aktivaj junulinoj 
de la klubo en UPN. “Ni, Kongaj infanoj, la 
morgaŭa estonto, aliĝas al Esperanto por 
antaŭenigi la kulturon de paco, de justa 
komunikado, de nova civitaneco kaj de justeco“ 
ŝi konigis. 

Per skeĉo kun titolo “la interpretisto“, 
s-ro MAFUILA MAVOMO TUNGA Barba 
reliefigis miskomprenon kiu naskiĝas ofte 
pro lingvaj baroj. La leciono en tio: por 
interkompreniĝi inter si, esperantistoj ne 
bezonas interpretiston. Nur Esperanto 


sufiĉas! 

Post la skeĉo, s-ro Victor LUFIMPU 
voĉlegis la salutmesaĝon de Mireille Gros- 
jean, la nuna prezidanto de ILEI. Mireille 
per sia mesaĝo esprimis sian entuziasmon: 
“Tiu 5-a de julio estas granda 

tago. Ja, tio estos, mi esperas, la komen- 
co defruktodona kunlaboro inter la Kongaj 
agantoj de UNESCO kaj la agantoj de la 
Esperanto-movado en DR Kongo“. Finante 
sian paroladon ŝi skribis: “La ligoj 
kiuj estas kreataj hodiaŭ ĉi tie 

en Kinŝaso inter Nacia Esperanto-Asocio 
kaj la Nacia Komisiono por UNESCO estas 
ekzemplaj, ili ekzistas en simila maniero en 
Kubo, jen ĉio... Ili estas modelo el kiuj 
ni ĉiuj devas inspiriĝi. Mifeliĉiĝas pri 
ilia sukceso“. 

La paroladoj finiĝis per tiu de la Kons- 
tanta Sekretario de UNESCO, kiu deklaris : 
“La pordoj de la Nacia Komisiono por 
UNESCO en DR Kongo estas ekde nun mal- 
fermitaj kaj vin ni subtenos en viaj diversaj 
aktivaĵoj por la progresigo de tiu lingvo en 
nia lando“. Li tiam invitis la Direktorinon 
Bernardine doni la atestilon al la prezid- 
anto de DKEA. Tio estis farita post kiam ŝi 
diris kelkajn kuraĝigajn vortojn al la 
funkciuloj de DKEA. 

Koncerto de la artisto Rock TAMBA, 
kuna kantado de la nacia himno kaj tiu de 
Esperanto, sekvitaj de vizito al la eks- 
poziciataj esperantaj libroj, DVD, kasedoj, 
ktp fermis la ceremonion en gaja kaj 
speciala etoso. 

Victor LUFIMPU LUKOLAMA 


“Ĉiu el ni devas studi Esperanton lcaj 
disvastigi ĝin laŭ sia eblo, por lce ĝi 
estu tagon post tago pli vaste lconata, 
por lce ĝi estu akceptita de ĉiuj nacioj 
lcaj registaroj de la mondo, lcaj fariĝu 
parto de la programo en ĉiuj publilcaj 
lernejoj“. 

Inundoj en Lomeaj stratoj 



En Lomeo - la ĉefurbo de Togolando - 
estas multaj kvartaloj vere luksaj. Aliaj 
kvartaloj ne estas malbonaj, sed ne tiom 
luksaj kiel tiuj de riĉuloj. Kiam oni ankoraŭ 
esploras kvartalon al kvartalo oni rimarkas, 
ke iuj estas eĉ pli aĉaj. Sed komuna trajto 
por ĉiuj kvartaloj estas, ke akvoj inundas 
preskaŭ ĉiujn dum la pluvaj periodoj. 

Eblas kompreni, ke oni konstruas 
domojn en Lomeo sen konstruo-permeso, 
kaj estas en kelkaj kvartaloj domoj tute 
senorde konstruitaj. Oni eĉ konstruas sur 
publikaj trafikvojoj, en administraj 
rezervejoj ktp, ĉar la vendado de terenoj 
apartenas ne al la ŝtato sed al individuoj. 
Pli ofte la posedantoj de terenoj ne pri- 
atentas la ĝeneralajn preskribojn pri la 
urbanizado. Ili vendas kiel ajn siajn 
terenojn, kiujn multaj aĉetas ofte kun ne- 
sciado de gravaj danĝeroj, kiujn ili riskas. 

Aliloke, ne estas la sama problemo. 
Manko de simpla kanaleto por dreni la 
akvojn ĝis rivero aŭ al la maro kaŭzas tiujn 
inundojn. Ne nur en Nukafu akvoj inundas 
domojn, sed ankaŭ en aliaj kvartaloj, eĉ 
kvartaloj kiuj neniam antaŭe spertis 
inundajn problemojn. Sed Nukafu ja 
troviĝas preskaŭ en la koro de la urbo. 
Tamen ties enloĝantoj suferas pro akvoj 
jam de multaj jaroj. Kiam pluvas ĉiuj strat- 
etoj subite dronas en akvoj, ĉio baraktas en 
akvoj: homoj, domoj ktp. Ne plu estas eĉ 
vojeto por piediri. Por eliri el la domo, oni 
tiam estas devigata trairi la akvojn plejofte 
sen botoj. 

Pluvsezono postulas eksterordinarajn 
klopodojn fare de enloĝantoj. Kiam pluvas 
ĉefe dumnokte ĉiuj restas sendormaj, oni 


atente gvatas aŭ por eventuale alarmi kaze 
de inundo aŭ por konstrui/fortigi digon por 
malhelpi la antaŭenigon de la akvoj. Pluva 
sezono fakte konsistigas veran inferon por 
Lomeanoj, ĉar ĝi kaŭzas embarason ĉe 
multaj el ili. Se neniu efika solvo estos 
trovita, post kelkaj jaroj multaj domoj 
pereos, des pli ĉar homoj konscie aŭ ne 
enterigas iom post iom proprajn domojn 
sub la sablo. 

Alia problemo estas, ke pro la stagnaj 
akvoj kuloj rapide multobliĝas, kaŭzante 
malarion. Dume, krioj de ranoj malebligas 
endormiĝon nokte. 

Ĉiun jaron homoj maltrankviliĝas, ĉar 
estas pli kaj pli da grandaj pluvoj. Krome, la 
lernejoj kiuj provizore gastigas elpelitojn 
de akvoj iom post iom estas mem inundataj 
kaj kelkaj el ili eĉ detruiĝas pro mal- 
solideco. Jen junuloj organizas sin: en iuj 
kvartaloj ili konstruas pluvsezone pontojn 
el lignaĵoj per kiuj eblas iri de unu loko al 
alia kontraŭ pago de 50 XOL. En aliaj 
kvartaloj ties enloĝantoj eĉ kotizas monon 
por proprapoŝe konstrui ŝajnajn kanalojn. 

La urbaj aŭtoritatoj siaflanke ne ŝajnas 
interesiĝi pri efika kaj daŭrpova solvo al la 
fenomeno de inundoj en la urbaj kvartaloj. 
Anstataŭe, ili haste preferas distribuadi 
nutraĵojn, vivaĵojn al la viktimoj de katas- 
trofo, kiam la akvoj iom post iom retiriĝas 
de la domoj. Io tia certe estas salutinda, sed 
bedaŭrinde, laŭ mi, tio ne konsistigas la 
veran solvon. Plie, iuj rikoltas politikan 
profiton el tiu asistado, postulante de la 
helpricevintoj, ke kompense ili voĉdonu 
por ilia partio dum la balotadoj. Alie, ili 
estus flanken lasitaj venontan fojon. 


Kiel subteni la 
revuon 
BABILANTO? 

Disponigante monon al la revuo, elcz. 
10 eŭrojn aŭ pli. 

La monon oni bonvolu ĝiri al la lconto 
a apto-c“ ĉe UEA. 

Posta informo al la redaktoro pri la 
pago rajtigas ricevi ĉiujn numerojn de 
la jaro. 

Antaŭaj numeroj estas rete riceveblaj 
kontraŭ peto al la redalctoro aŭ aliĝo 
al la tiucela dissendolisto. 

Tio ebligas ankaŭ ricevon regulan de 
informoj pri la movado en Togolando. 

Oni do sendu malplenan mesaĝon al: 


Memvolan mondonacon oni sendu al 
la uea-lconto "apto_c" de APETo 

Redalctoro: Adje Adjevi 

Poŝta adreso: 06 BP 61807, Lome-TG 
Togolando 

Tel: +228 90 25 75 49, 22 57 22 80 


adievia@yahoo.fr 


Ĉu vi jam pagis vian 
jarkotizon al UTE? 

Jen do la okazo por plenumi 
tiun devon vian, ĉar estas la 
sola maniero por vivteni nian 
landan Asocion dum tiuj tre 
malfacilaj momentoj. 

La pago de tiu ĉi kotizo certigas 
vian membrecon ĉe UTE 
en la jaro 2014. 

Bonvolu lcontakti la kasistinon 
Valentine je 90969550. 

Retadreso de UTE: 
utetogo@hotmail.com 


Pour lire des articles recents sur 1 'Esperanto au Togo, vous devez vous inscrire a: 
esperanto-en-togolando-subscribe@yahoogroups.com 
ou visitez le site de 1 'UTE: http://unuighotogolandaporesperanto.jimdo.com 
Avec ce lien: http://unuighotogolandaporesperanto.jimdo.com/ali%C4%9Dilo 
Vous pouvez telecharger aussi le formulaire d’adhesion a FUTE. 
Ladhesion est peu coŭteuse et elle nous est dŭne grande aide pour soutenir et 
developper la communaute Esperantiste au Togo. 

Veuillez nous rejoindre - UTE a besoin de votre aide! 

